sagorsarker/bangla-wikipedia huggingface dataset:
রেসলম্যানিয়া

রেসলম্যানিয়া (; ) হলো একটি পেশাদার কুস্তি অনুষ্ঠান, যা প্রতি বছরের মধ্য মার্চ থেকে মধ্য এপ্রিলের মাঝামাঝি ডাব্লিউডাব্লিউই দ্বারা আয়োজিত হয়। ডাব্লিউডাব্লিউই হচ্ছে মার্কিন পেশাদার কুস্তি প্রচারণা, যেটি মার্কিন যুক্তরাষ্ট্রের কানেটিকাটের স্ট্যামফোর্ডে অবস্থিত। ডাব্লিউডাব্লিউই ১৯৮৫ সালে রেসলম্যানিয়ার প্রথম অনুষ্ঠানটি অনুষ্ঠিত হয়েছিল এবং তার পর থেকে ৩৬টি সংস্করণ (২০২০ সাল পর্যন্ত) অনুষ্ঠিত হয়েছে। রেসলম্যানিয়া তার মূল অনুষ্ঠান রেসলম্যানিয়া প্রতি-দর্শনে-পরিশোধে (পিপিভি) প্রচার করার পাশাপাশি ডাব্লিউডাব্লিউই নেটওয়ার্কেও প্রচার করে। এটি ইতিহাসের সর্বাধিক সফল এবং দীর্ঘকালীন পেশাদার কুস্তি অনুষ্ঠান। এটি গণমাধ্যম, পণ্যদ্রব্য এবং অনুষ্ঠানের মাধ্যমে বিশ্বব্যাপী বাণিজ্যিক সাফল্য অর্জন করেছে। ডাব্লিউডাব্লিউই-এর মালিক ভিন্স ম্যাকম্যান রেসলম্যানিয়া ধারণা তৈরি করেছিলেন এবং দীর্ঘ সময় ডাব্লিউডাব্লিউই রিং ঘোষক এবং ডাব্লিউডাব্লিউই হল অফ ফেমার হাওয়ার্ড ফিনকেল এই অনুষ্ঠানের নাম "রেসলম্যানিয়া" রাখেন।
রেসলম্যানিয়ার বিস্তৃত সাফল্য পেশাদার কুস্তিকে রূপান্তরিত হতে দারুণভাবে সহায়তা করেছিল। এই অনুষ্ঠানটি বেশ কয়েকজন শীর্ষ ডাব্লিউডাব্লিউই কুস্তিগীরদের বড় তারকা হতে সহায়তা করেছে। আরেথা ফ্র্যাঙ্কলিন, সিন্ডি লপার, মুহাম্মদ আলী, মিস্টার টি, এলাইস কুপার, লরেন্স টেইলর, পামেলা অ্যান্ডারসন, মাইক টাইসন, ডোনাল্ড ট্রাম্প, ফ্লয়েড মেওয়েদার, পিট রোজ, বার্ট রেনল্ডস, মিকি রুর্ক, স্নুপ ডগ, শন "ডিডি" কোম্বস, কিড রক, ফ্রেড ডার্স্ট, অজি অসবর্ন, রোন্ডা রাউজি, রব গ্রোনকোভস্কি এবং শাকিল ও'নিলের মতো তারকারা এই অনুষ্ঠানে বিশেষভাবে অংশ নিয়েছেন অথবা কুস্তি করেছেন।
প্রথম রেসলম্যানিয়া নিউ ইয়র্ক সিটির ম্যাডিসন স্কয়ার গার্ডেনে অনুষ্ঠিত হয়েছিল; দশম এবং বিশতম সংস্করণও সেখানে অনুষ্ঠিত হয়েছিল। মিশিগানের পন্টিয়াকের ডেট্রয়েট শহরে তৃতীয় রেসলম্যানিয়া অনুষ্ঠিত হয়েছে, উক্ত সময়ে বিশ্বের সবচেয়ে বেশি অংশগ্রহণকারী আভ্যন্তর ক্রীড়া অনুষ্ঠান ছিল, যেখানে ৯৩,১৭৩ জন ভক্ত উপস্থিত ছিলেন। ২০১০ সালের ১৪ই ফেব্রুয়ারি পর্যন্ত এই রেকর্ডটি বলবৎ ছিল। ২০১০ সালের ১৪ই ফেব্রুয়ারি তারিখে, টেক্সাসের কাউবয়েস স্টেডিয়ামে (বর্তমানে যেটি এটিঅ্যান্ডটি স্টেডিয়াম নামে পরিচিত) আয়োজিত ২০১০ এনবিএ অল স্টার গেমটিতে ১,০৮,৭১৩ জন ভক্ত উপস্থিত ছিলেন, যেটি বর্তমানে বিশ্বের সবচেয়ে বেশি অংশগ্রহণকারী আভ্যন্তর ক্রীড়া অনুষ্ঠান। ২০১৬ সালে, এটিঅ্যান্ডটি স্টেডিয়ামে আয়োজিত রেসলম্যানিয়া ৩২-এ ১,০১,৭৬৩ জন ভক্ত উপস্থিত ছিলেন, যেটি আমেরিকাতে অনুষ্ঠিত সবচেয়ে বেশি অংশ নেওয়া পেশাদার কুস্তি অনুষ্ঠান হিসাবে রেসলম্যানিয়া তৃতীয়কে ছাড়িয়ে গেছে, যদিও একটি সংস্থা প্রকাশ করেছে যে বিনিয়োগকারীদের মনোযোগ আকর্ষণের মাধ্যমে বিপণনের উদ্দেশ্যে উপস্থিতির পরিসংখ্যান ভুল প্রকাশ করা হয়েছে। এই অনুষ্ঠানটির সমস্ত সংস্করণ উত্তর আমেরিকার শহরগুলোতে অনুষ্ঠিত হয়েছে, যার ৩৪টি মার্কিন যুক্তরাষ্ট্রে এবং ২টি কানাডায় অনুস্ঠিত হয়েছে।
 এটি একটি অঘোষিত, অপ্রত্যাশিত ম্যাচ ছিল, যেটি ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য ব্রেট হার্ট (চ) বনাম ইয়োকোজুনার মধ্যকার ম্যাচের পরে অনুষ্ঠিত হয়েছিল। এই ম্যাচটি মাত্র ২২ সেকেন্ড স্থায়ী হয়েছিল।<br>
 সেথ রলিন্স মূলত এই ম্যাচের প্রতিযোগী ছিল না, তবে নির্ধারিত ব্রক লেজনার বনাম রোমান রেইন্সের মধ্যকার ম্যাচ চলাকালীন সেথ রলিন্স তার মানি ইন দ্য ব্যাংক চুক্তি ব্যবহার করে এই ম্যাচটিকে ত্রিপল থ্রেট ম্যাচে রূপান্তরিত করেছিল।<br>
চাঁদপুর-১

চাঁদপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের ২৬০ আসন।
চাঁদপুর-১ আসনটি চাঁদপুর জেলার কচুয়া উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মহিউদ্দীন খান আলমগীর বিনা প্রতিদ্বন্দ্বিতায় নির্বাচিত হন।
চাঁদপুর-২

চাঁদপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের ২৬১ আসন।
চাঁদপুর-২ আসনটি চাঁদপুর জেলার মতলব উত্তর উপজেলা ও মতলব দক্ষিণ উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোফাজ্জল হোসেন চৌধুরী মায়া বিনা প্রতিদ্বন্দ্বিতায় নির্বাচিত হন।
চাঁদপুর-৩

চাঁদপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের ২৬২ নং আসন।
চাঁদপুর-৩ আসনটি চাঁদপুর জেলার চাঁদপুর সদর উপজেলা ও হাইমচর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে দীপু মনি বিনা প্রতিদ্বন্দ্বিতায় নির্বাচিত হন।
চাঁদপুর-৪

চাঁদপুর-৪ (ফরিদগঞ্জ) চাঁদপুর-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের ২৬৩ আসন। এ আসনের সর্বশেষ সংসদ সদস্য হলেন আওয়ামী লীগের রাজনীতিবিদ ও সাংবাদিক মুহম্মদ শফিকুর রহমান।
চাঁদপুর-৪ আসনটি চাঁদপুর জেলার ফরিদগঞ্জ উপজেলা নিয়ে গঠিত।
২০১৪ সাধারণ নির্বাচনে সামছুল হক ভুইয়া বিনা প্রতিদ্বন্দ্বিতায় ১০ম জাতীয় সংসদ সদস্য নির্বাচিত হয়েছিলেন। বাংলাদেশ জাতীয়তাবাদী দলসহ বেশকিছু দল নির্বাচন বয়কট করার কারণে তার প্রতিদ্বন্দ্বী কোন প্রার্থী ছিল না।
চাঁদপুর-৫

চাঁদপুর-৫ (সাবেক কুমিল্লা-২৩) হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের ২৬৪ আসন।
চাঁদপুর-৫ আসনটি চাঁদপুর জেলার হাজীগঞ্জ উপজেলা ও শাহরাস্তি উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রফিকুল ইসলাম বিনা প্রতিদ্বন্দ্বিতায় নির্বাচিত হন।
সাতকর্ণী

সাতকর্ণী সাতবাহন রাজবংশের ষষ্ঠ সম্রাট ছিলেন।
কলিঙ্গ রাজ খারবেলের হাথিগুম্ফা শিলালিপিতে সাতকর্ণীর উল্লেখ রয়েছে। এই লিপি থেকে জানা যায় যে, খারবেল তার রাজত্বের দ্বিতীয় বছরে রাজা সাতকর্ণীকে অগ্রাহ্য করে অশ্ব, হস্তী, পদাতিক ও রথ বিশিষ্ট চতুরঙ্গ সেনা পাঠিয়ে মসিকনগর বা মুসিকনগর বা অসিকনগর নামক একটি শহর অবরোধ করেন। শাহুর মতে অসিকনগর অস্সক মহাজনপদমহাজনপদের রাজধানী ছিল।, আবার অজয় মিত্র শাস্ত্রীর মতে, অসিকনগর বর্তমান নাগপুর জেলার অদম গ্রাম যেই স্থানে অবস্থিত, সেখানেই অবস্থিত ছিল। এই গ্রাম থেকে আবিষ্কৃত একটি টেরাকোটা শীলমোহর থেকে অস্সক মহাজনপদের উল্লেখ রয়েছে।
বিভিন্ন পণ্ডিত বিভিন্ন ভাবে দ্বিতীয় বছরের ঘটনাকে বর্ণনা করেছেন। রাখালদাস বন্দ্যোপাধ্যায় মনে করেছেন যে, খারবেল সাতকর্ণীর বিরুদ্ধে একটি সেনাবাহিনী প্রেরণ করেছিলেন। শৈলেন্দ্রনাথ সেনের মতে, এই সেনা কৃষ্ণা নদী পর্য্যন্ত যাত্রা করে মুসিকনগর অবরোধ করে, যা কৃষ্ণা ও মুসী নদীর সংযোগস্থলে অবস্থিত ছিল। ভগবানলাল ইন্দ্রজীর মতে, সাতকর্ণী খারবেলের আক্রমণ এড়ানোর উদ্দেশে তাকে চতুরঙ্গ সেনা উপহার প্রদান করেন। এই বছরই কুসুম্ব ক্ষত্রিয়দের সহায়তায় খারবেল মসিক নামক শহর অধিকার করেন। অ্যালেইন দানিয়েলোউ মনে করেছেন যে, খারবেলের সঙ্গে সাতকর্ণীর বন্ধুত্বপূর্ণ সম্পর্ক ছিল এবং কোন রকম লড়াই ছাড়া খারবেল তার রাজ্যের সীমান্ত অতিক্রম করেছিলেন। সুধাকর চট্টোপাধ্যায়ের মতে খারবেলের সেনা সাতকর্ণীর বিরুদ্ধে অগ্রসর হতে সক্ষম না হলে অন্যদিকে যাত্রা করে আসিকনগর অবরোধ করে।
সাতক্ষীরা-১

সাতক্ষীরা-১ (তালা-কলারোয়া) হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সাতক্ষীরা জেলায় অবস্থিত বাংলাদেশ জাতীয় সংসদের ১০৫ নং আসন।।
সাতক্ষীরা-১ আসনটি সাতক্ষীরা জেলার কলারোয়া উপজেলা আর তালা উপজেলা নিয়ে গঠিত।
সাতক্ষীরা-২

সাতক্ষীরা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সাতক্ষীরা জেলায় অবস্থিত জাতীয় সংসদের ১০৬নং আসন।
সাতক্ষীরা-২ আসনটি সাতক্ষীরা জেলার সাতক্ষীরা সদর উপজেলা নিয়ে গঠিত।
সাতক্ষীরা-৩

সাতক্ষীরা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সাতক্ষীরা জেলায় অবস্থিত জাতীয় সংসদের ১০৭নং আসন।
সাতক্ষীরা-৩ আসনটি সাতক্ষীরা জেলার আশাশুনি উপজেলা, কালিগঞ্জ উপজেলা, দেবহাটা উপজেলা, চাম্পাফুল ইউনিয়ন, ভাড়াশিমলা ইউনিয়ন, তারালী ইউনিয়ন, নলতা ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আ. ফ. ম. রুহুল হক বিনা প্রতিদ্বন্দ্বিতায় নির্বাচিত হন।
দুর্গাপুর পৌরসভা, নেত্রকোণা

দুর্গাপুর পৌরসভা বাংলাদেশের ময়মনসিংহ বিভাগের নেত্রকোণা জেলার অন্তর্গত দুর্গাপুর উপজেলার অধীন একটি পৌরসভা।
এই পৌরসভার আয়তন ৫৯৬২ একর (২৪.১৩ বর্গ কিলোমিটার) । দুর্গাপুর উপজেলা শহরের কাছাকাছি ৯টি ওয়ার্ড মিলে পৌরসভাটি গঠিত।
নেত্রকোণা জেলা শহর থেকে ৫০কি.মি উত্তরে দুর্গাপুর পৌরসভা অবস্থিত। পৌরসভাটি সোমেশ্বরী নদীর তীরে অবস্থিত । অপার সৌন্দর্যের লীলাভূমি এটি ।
বাগিচাপাড়ায় গোরস্তান রোডের পাশে এটির প্রশাসনিক ভবন অবস্থিত। ভবনটি দোতলা বিশিষ্ট।
দুর্গাপুর পৌরসভার সর্বমোট জনসংখ্যা- ২২৬৬১। পৌরসভায় লোক সংখ্যা ঘনত্ব প্রতি বর্গ কিলোমিটারে ৯১০ জন।
পৌরসভায় স্বাক্ষরতার হার ৫২.৩%।
লাল বালু ও চিনা মাটি এবং মৎস্য ও কূষি।
সাতক্ষীরা-৪

সাতক্ষীরা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সাতক্ষীরা জেলায় অবস্থিত জাতীয় সংসদের ১০৮নং আসন।
সাতক্ষীরা-৪ আসনটি সাতক্ষীরা জেলার শ্যামনগর উপজেলা, কালীগঞ্জ উপজেলার কৃষ্ণনগর ইউনিয়ন, বিষ্ণুপুর ইউনিয়ন, দক্ষিণ শ্রীপুর ইউনিয়ন, কুশুলিয়া ইউনিয়ন, মথুরেশপুর ইউনিয়ন, ধলবাড়িয়া ইউনিয়ন, রতনপুর ইউনিয়ন, মৌতলা ইউনিয়ন (চাম্পাফুল ইউনিয়ন, ভাড়াশিমলা ইউনিয়ন, তারালী ইউনিয়ন, নলতা ইউনিয়ন ব্যতীত) নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে এস. এম. জগলুল হায়দার বিনা প্রতিদ্বন্দ্বিতায় নির্বাচিত হন।
কাটিহার জেলা

কাটিহার জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর হল কাটিহার। কাটিহার জেলা বিহারের পূর্ণিয়া বিভাগের অন্তর্গত।
১৯৭৩ সালে পূর্ণিয়া জেলা ভেঙে কাটিহার জেলা গঠিত হয়।
কাটিহার জেলার আয়তন । এই জেলার আয়তন কানাডার আকিমিস্কি দ্বীপের আয়তনের প্রায় সমান। এই জেলার প্রধান নদনদীগুলি হল গঙ্গা, মহানন্দা, কোশি ও রিঘা।
কাটিহার জেলা বিহারের পূর্ব দিকে অবস্থিত। এই জেলার উত্তর ও পশ্চিম দিকে পূর্ণিয়া জেলা (বিহার), দক্ষিণ দিকে ভাগলপুর জেলা (বিহার) ও সাহেবগঞ্জ জেলা (ঝাড়খণ্ড) এবং পূর্ব দিকে মালদহ জেলা ও উত্তর দিনাজপুর জেলা (পশ্চিমবঙ্গ) অবস্থিত।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় কাটিহার জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
কাটিহার জেলা তিনটি মহকুমা নিয়ে গঠিত। এগুলি হল: কাটিহার, বারসোই ও মণিহারী। কাটিহার মহকুমা দশটি ব্লক নিয়ে গঠিত। যথা: কাটিহার, কোরহা, ফালকা, সামেলি, বারারি, কুরসেলা, পরাণপুর, হাসানগঞ্জ, দণ্ডখোরা ও মানসাহি। মণিহারী মহকুমা দুটি ব্লক নিয়ে গঠিত। এগুলি হল: মণিহারী ও আমদাবাদ। বারসোই মহকুমা চারটি ব্লক নিয়ে গঠিত। যথা: বারসোই, কাদোয়া, আজমনগর ও বলরামপুর।
২০১১ সালের জনগণনা অনুসারে, কাটিহার জেলার জনসংখ্যা ৩,০৬৮,১৪৯। এই জেলার জনসংখ্যা ওমান রাষ্ট্র বা মার্কিন যুক্তরাষ্ট্রের আইওয়া রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে কাটিহার জেলার স্থান ১১৭তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৮.২৩%। কাটিহার জেলার লিঙ্গানুপাতের হার প্রতি ১০০০ পুরুষে ৯১৬ জন মহিলা এবং সাক্ষরতার হার ৫৩.৫৬%। এই জেলার জনসংখ্যার একটি বড়ো অংশ ইসলাম ধর্মাবলম্বী।
বারসোই মহকুমায় সুরজপুরী ভাষা প্রচলিত। এছাড়া কাটিহার জেলায় বাংলা ভাষারও যথেষ্ট প্রচলন আছে।
সুইডেন জাতীয় ফুটবল দল

সুইডেন জাতীয় ফুটবল দল () হচ্ছে আন্তর্জাতিক ফুটবলে সুইডেনের প্রতিনিধিত্বকারী পুরুষদের জাতীয় দল, যার সকল কার্যক্রম সুইডেনের ফুটবলের সর্বোচ্চ নিয়ন্ত্রক সংস্থা সুয়েডীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯০৪ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯০৮ সালের ১২ই জুলাই তারিখে, সুইডেন প্রথমবারের মতো আন্তর্জাতিক খেলায় অংশগ্রহণ করেছে; সুইডেনের গোথেনবার্গে অনুষ্ঠিত উক্ত ম্যাচে সুইডেন নরওয়েকে ১১–৩ গোলের ব্যবধানে পরাজিত করেছে।
৫৪,৩২৯ ধারণক্ষমতাবিশিষ্ট ফ্রেন্ডস এরিনায় "ব্লোগুল্ট" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সুইডেনের রাজধানী সোলনায় অবস্থিত। বর্তমানে এই দলের ম্যানেজারের দায়িত্ব পালন করছেন ইয়ানে আন্দেরশন এবং অধিনায়কের দায়িত্ব পালন করছেন হেলসিংবর্গের রক্ষণভাগের খেলোয়াড় আন্দ্রেয়াস গ্রাঙ্কভিস্ত।
সুইডেন এপর্যন্ত ১২ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৫৮ ফিফা বিশ্বকাপের ফাইনালে পৌঁছানো, যেখানে তারা ব্রাজিলের কাছে ৫–২ গোলের ব্যবধানে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে সুইডেন এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ১৯৯২-এ সেমি-ফাইনালে পৌঁছানো, যেখানে তারা জার্মানির কাছে ৩–২ গোলের ব্যবধানে পরাজিত হয়েছে।
আন্দেশ সভেনসন, টমাস রাভেলি, আন্দ্রেয়াস ইসাকসন, জ্লাতান ইব্রাহিমোভিচ এবং হেনরিক লারসনের মতো খেলোয়াড়গণ সুইডেনের জার্সি গায়ে মাঠ কাঁপিয়েছেন।
সুইডেন ঐতিহ্যগতভাবে আন্তর্জাতিক ফুটবলের একটি শক্তিশালী দল, যেখানে তারা ১ বার বিশ্বকাপের রানার-আপ এবং অলিম্পিকে ৩টি পদক জয়লাভ করেছে।
ফিফা বিশ্ব র‌্যাঙ্কিংয়ে, ১৯৯৪ সালের নভেম্বর মাসে প্রকাশিত র‌্যাঙ্কিংয়ে সুইডেন তাদের ইতিহাসে সর্বোচ্চ অবস্থান (২য়) অর্জন করে এবং ২০১৫ সালের মার্চ মাসে প্রকাশিত র‌্যাঙ্কিংয়ে তারা ৪৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সুইডেনের সর্বোচ্চ অবস্থান হচ্ছে ২য় (যা তারা সর্বপ্রথম ১৯৪৯ সালে অর্জন করেছিল) এবং সর্বনিম্ন অবস্থান হচ্ছে ৪৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মাগুরা-১

মাগুরা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মাগুরা জেলায় অবস্থিত জাতীয় সংসদের ৯১নং আসন।
মাগুরা-১ আসনটি মাগুরা জেলার শ্রীপুর উপজেলা, মাগুরা সদর উপজেলা ( শত্রুজিৎপুর ইউনিয়ন, গোপালগ্রাম ইউনিয়ন, কুচিয়ামোড়া ইউনিয়ন, বেরইল পলিতা ইউনিয়ন নিয়ে গঠিত।
মোহাম্মদ সিরাজুল আকবর ২০১৫ সালের মার্চ মাসে মারা যান। ২০১৫ সালের মে মাসের উপ-নির্বাচনে বাংলাদেশ আওয়ামী লীগের এ টি এম আব্দুল ওয়াহাব নির্বাচিত হন।
প্রসব

শিশুর জন্ম, যা প্রসব বেদনা ও প্রসব নামেও পরিচিত, সেটি হলো একজন নারীর জরায়ু থেকে এক বা একধিক বাচ্চা বের হয়ে আসার মাধ্যমে গর্ভাবস্থার অবসান হওয়া। ২০১৫ সালে বিশ্বজুড়ে প্রায় ১৩৫ মিলিয়ন শিশুর জন্ম হয়েছে। প্রায় ১৫ মিলিয়ন গর্ভকালের ৩৭ সপ্তাহের আগেই জন্মগ্রহণ করেছে, যখন ৩ থেকে ১২% ৪২ সপ্তাহের পরে জন্মগ্রহণ করেছে। উন্নত বিশ্বে বেশিরভাগ প্রসব ঘটে হাসপাতালে, যেখানে উন্নয়নশীল বিশ্বে বেশিরভাগ শিশু জন্মদানের ঘটনা ঘটে বাড়িতে প্রথাগত ধাত্রীদের সহযোগিতায়।
শিশু জন্মদানের সবচেয়ে সাধারণ পদ্ধতি হলো যোনিপথে প্রসব। এখানে প্রসব বেদনার তিনটি পর্যায় থাকে: পানি ভাঙা ও গর্ভাশয় খুলে যাওয়া, নিম্নগমন ও শিশুর জন্ম এবং গর্ভফুল বের হয়ে আসা। প্রথম পর্যায় সাধারণত বারো থেকে আঠারো ঘণ্টা, দ্বিতীয় পর্যায় বিশ মিনিট থেকে দুই ঘণ্টা, এবং তৃতীয় পর্যায়টি পাঁচ থেকে ত্রিশ মিনিট পর্যন্ত স্থায়ী হয়। প্রথম পর্যায়টি শুরু হয় খিঁচুনিযুক্ত পেট ব্যথা বা পিঠ ব্যথা দিয়ে যা প্রায় আধা মিনিট স্থায়ী হয় এবং তা দশ থেকে ত্রিশ মিনিট পরপর চলতে থাকে। খিঁচুনিযুক্ত ব্যথা তীব্রতর হয়ে ওঠে এবং সময়ের সাথে সাথে তা ঘন ঘন হতে থাকে। দ্বিতীয় পর্যায়ে, সংকোচনের সাথে সাথে চাপ দেখা দিতে পারে। তৃতীয় পর্যায়ে সাধারণত বিলম্বে নাড়ী আটকানোর সুপারিশ করা হয়। ব্যথা কমাতে বেশ কিছু উপায় কাজে লাগতে পারে যেমন শিথিলায়ন কৌশল, আফিমজাত ব্যথানাশক ওষুধ,এবং স্পাইনাল ব্লকসমূহ।
বেশিরভাগ শিশুর জন্মের সময়ে প্রথমে মাথা বের হয়ে আসে; তবে ৪% শিশুর জন্মের সময় প্রথমে পা অথবা নিতম্ব বের হয়ে আসে যা ব্রিচনামে পরিচিত। প্রসব বেদনার সময় একজন মহিলা সাধারণত তার ইচ্ছামত পানাহার বা চলাফেরা করতে পারেন, প্রথম পর্যায়ে বা মাথা বের হয়ে আসার সময় চাপ প্রয়োগ করার সুপারিশ করা হয় না এবং এনিমা ব্যবহারের সুপারিশ করা হয় না। যোনিমুখকেটে দেয়া যা, এপিসিওটমি নামে পরিচিত, যদিও সাধারণত করা হয় কিন্তু তা করার দরকার হয় না। ২০১২ সালে প্রায় ২৩ মিলিয়ন প্রসব ঘটেছিল সিজারিয়ান সেকশন নামের একটি অস্ত্রোপচার পদ্ধতিতে। যমজশিশুদের ক্ষেত্রে, শিশুর মধ্যে সংকটের লক্ষণ থাকলে কিংবা ব্রিচ পজিশনের ক্ষেত্রে সিজারিয়ান সেকশনের জন্য সুপারিশ করা হতে পারে। প্রসবের এই প্রক্রিয়া অনুসরণ করলে আরোগ্য লাভ করতে অনেক সময় লাগতে পারে।
প্রতিবছর গর্ভধারণ ও শিশুজন্মের জটিলতার কারণে প্রায় ৫০০,০০০ মাতৃমৃত্যু ঘটে, ৭ মিলিয়ন মহিলা দীর্ঘমেয়াদি মারাত্মক সমস্যায় ভোগেন এবং ৫০ মিলিয়ন মহিলা প্রসব পরবর্তীকালে স্বাস্থ্য হানিকর ফলাফলে ভোগেন। এসবের বেশিরভাগ ঘটে থাকে উন্নয়নশীল বিশ্বে। সুনির্দিষ্ট জটিলতাসমূহের মধ্যে রয়েছে বাধাপ্রাপ্ত প্রসব, প্রসবোত্তর রক্তপাত, এক্লাম্পসিয়া, ও প্রসবোত্তর সংক্রমণ। শিশুর জটিলতাসমূহের মধ্যে রয়েছে বার্থ অ্যাস্ফিক্সিয়া।
সেপ্টেম্বর ২০১৫ চন্দ্রগ্রহণ

একটি পূর্ণ চন্দ্রগ্রহণ দেখা যায় ২০১৫ সালের ২৭ ও ২৮ সেপ্টেম্বর ৷ ২৭ সেপ্টেম্বর রবিবার সন্ধ্যায় দেখা যায় আমেরিকাতে ; ইউরোপ ও মধ্যপ্রাচ্যে পরদিন সকালে তা দেখতে পাওয়া যায় ৷ এটি বছরের সর্বশেষ চন্দ্রগ্রহণ টেট্রাড (চার নম্বর পূর্ণ চন্দ্রগ্রহণ) ৷ অন্য টেট্রাডগুলো দেখা যায় এপ্রিল ১৫, ২০১৪, অক্টোবর ৮, ২০১৪, এবং এপ্রিল ৪,২০১৫ ৷
Morning of April 4:
Evening of April 4:
মাগুরা-২

মাগুরা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মাগুরা জেলায় অবস্থিত জাতীয় সংসদের ৯২নং আসন।
মাগুরা-২ আসনটি মাগুরা জেলার শালিখা উপজেলা, মহম্মদপুর উপজেলা, এবং সদর উপজেলার অংশবিশেষ শত্রুজিৎপুর ইউনিয়ন, গোপালগ্রাম ইউনিয়ন, কুচিয়ামোড়া ইউনিয়ন, বেরইল পলিতা ইউনিয়ন নিয়ে গঠিত।
মোহাম্মদ আসাদুজ্জামান অফিসে মারা যান। বিএনপির কাজী সালিমুল হক কামাল ১৯৯৪ সালের মার্চ মাসের উপ-নির্বাচনে নির্বাচিত হন।
হৃৎশূল

হৃৎশূল বলতে হৃৎপিণ্ডের পেশীতে রক্তপ্রবাহের অভাবের কারণে বুকে চাপবোধ বা ব্যাথাবোধ করার ঘটনাকে বোঝায়। একে ইংরেজিতে চিকিৎসাবৈজ্ঞানিক পরিভাষায় "অ্যাঞ্জাইনা পেকটোরিস" এবং সংক্ষেপে "অ্যাঞ্জাইনা" বলে। 
সাধারণত হৃৎবেষ্টক ধমনী (করোনারি ধমনী) অর্থাৎ যে ধমনীগুলি হৃৎপেশীতে রক্ত সরবরাহ করে, সেগুলিতে রক্তপ্রবাহ বাধাগ্রস্ত হলে কিংবা ধমনীতে খিঁচুনি হলে হৃৎশূল হয়। করোনারি ধমনী অর্থাৎ হৃৎবেষ্টক ধমনীগুলিতে মূলত যে পদ্ধতিতে প্রতিবন্ধকতার সৃষ্টি হয়, তা হল হৃৎবেষ্টক ধমনীর ব্যাধির অংশ হিসেবে ধমনিকাঠিন্য সৃষ্টি হওয়া। অন্য যেসব কারণে হৃৎশূল হতে পারে, সেগুলি হল রক্তাল্পতা, হৃৎ-ছন্দবৈষম্য (হৃৎপিণ্ডের অস্বাভাবিক ছন্দ বা লয়হীনতা) এবং হৃৎ-নিষ্ক্রিয়া বা হৃৎপাত (ইংরেজিতে "হার্ট ফেল" করা)।
হৃৎশূলের ব্যথার মাত্রার সাথে হৃৎপেশীতে অক্সিজেনের অভাবের কোনও সরাসরি সম্পর্ক নেই। অর্থাৎ হৃৎশূলজনিত বুকে ব্যথা অনেক বেশি হলেও হৃৎপেশীর রক্তাভাবজনিত মৃত্যু (অর্থাৎ হৃদাঘাত বা হার্ট অ্যাটাক) না-ও হতে পারে। অন্যপক্ষে কোনও বুকে ব্যথা ছাড়াই হৃদাঘাত বা হার্ট অ্যাটাক হতে পারে।
গুরুতর বা তীব্র বক্ষশূল হলে অতীতে, বিশেষ করে ২০শ শতকের শুরুতে একে মৃত্যুর আগমনী বার্তা হিসেবে গণ্য করা হত। তবে আধুনিক চিকিৎসাব্যবস্থায় বক্ষশূল রোগীর বেঁচে থাকার সম্ভাবনা অনেক বেশি।
হৃৎশূলজনিত বুকে ব্যথা সময়ের সাথে সাথে খারাপ আকার ধারণ করলে, বিশ্রামের সময় হঠাৎ আক্রমণ করলে, কিংবা ১৫ মিনিটের বেশি স্থায়ী হলে তাকে "অস্থিতিশীল হৃৎশূল" বলে এবং এটি তীব্র হৃৎবেষ্টক ব্যাধির উপসর্গসমষ্টির সাথে একই দলে ফেলা হয়। এই উপসর্গগুলি সাধারণত হৃদাঘাতের আগে দেখা দিতে পারে। তাই অস্থিতিশীল হৃৎশূল হওয়ার সাথে সাথে জরুরী চিকিৎসার আশ্রয় নিতে হবে এবং হৃৎপেশীর রক্তাভাবজনিত মৃত্যুর ক্ষেত্রে যেমনটি করা হয়, তেমন করে এর চিকিৎসা করাতে হবে।
কোলেস্টেরল জমে করনারি ধমনি হৃদকোষে খাদ্য পাঠাতে না পারলে সমস্যাটি সৃষ্টি হয়| কারণ কোলেস্টেরল জমলে হৃদপিন্ডকে কম জ্বালানী খরচ করে দেহে খাদ্য পাঠাতে হয় ফলে ল্যাকটিক এসিড উৎপন্ন হয় যা বুকে ব্যাথা সৃষ্টি করে।
ডাব্লিউডাব্লিউই বর্তমান চ্যাম্পিয়নদের তালিকা

ডাব্লিউডাব্লিউই (বা ওয়ার্ল্ড রেসলিং এন্টারটেইনমেন্ট) হচ্ছে মার্কিন যুক্তরাষ্ট্রের কানেটিকাটের স্ট্যামফোর্ড ভিত্তিক একটি সমন্বিত মিডিয়া এবং বিনোদন সংস্থা, যা মূলত পেশাদার কুস্তির জন্য পরিচিত। সাধারণত পেশাদারি কুস্তি ম্যাচ দ্বারা বা লিপিকাহিনীর চূড়ান্ত পরিণতি হিসেবে কোনও কুস্তিগির চ্যাম্পিয়নশিপ জয়লাভ করে থাকে।
ডাব্লিউডাব্লিউইর প্রধানত তিনটি প্রাথমিক ব্র্যান্ড রয়েছে: "র", "স্ম্যাকডাউন" এবং "এনএক্সটি"। ডাব্লিউডাব্লিউইর অন্তর্ভুক্ত বিশেষ ব্র্যান্ডগুলোর মধ্যে ডাব্লিউডাব্লিউই ২০৫ লাইভ (যেখানে ২০৫ পাউন্ডের কম ওজনধারী কুস্তিগিররা কুস্তি করে থাকেন, এদেরকে ডাব্লিউডাব্লিউই ক্রুজারওয়েট হিসেবে অভিহিত করা হয়) এবং এনএক্সটি ইউকে (যেখানে যুক্তরাজ্যের কুস্তিগিররা কুস্তি করে থাকেন) রয়েছে; এই দুটি বিশেষ ব্র্যান্ড এনএক্সটি-এর অধীনে প্রচার করা হয়ে থাকে।
র, স্ম্যাকডাউন এবং এনএক্সটি প্রত্যেক ব্র্যান্ডেরই পুরুষ কুস্তিগিরদের জন্য প্রাথমিক এবং মাধ্যমিক চ্যাম্পিয়নশিপ, মহিলা কুস্তিগিরদের জন্য একক চ্যাম্পিয়নশিপ এবং দলভিত্তিক পুরুষ কুস্তিগিরদের জন্য একটি ট্যাগ দল চ্যাম্পিয়নশিপ রয়েছে। মহিলা কুস্তিগিরদের জন্য একটি ট্যাগ দল চ্যাম্পিয়নশিপ রয়েছে, যেটি তিন ব্র্যান্ডেরই অংশ হিসেবে প্রচার করা হয়। ক্রুজারওয়েট কুস্তিগিরদের জন্য একটি চ্যাম্পিয়নশিপ রয়েছে, যার জন্য এনএক্সটি, এনএক্সটি ইউকে এবং ২০৫ লাইভে লড়াই হয়ে থাকে; এই চ্যাম্পিয়নশিপের জন্য উক্ত তিন ব্র্যান্ডের ওজন সীমা অনুযায়ী কুস্তিগিররা লড়াই করে থাকে। এনএক্সটি ইউকের পুরুষ কুস্তিগিরদের জন্য একটি, মহিলা কুস্তিগিরদের জন্য একটি এবং দলভিত্তিক পুরুষ কুস্তিগিরদের জন্য একটি ট্যাগ দল চ্যাম্পিয়নশিপ রয়েছে। এছাড়াও একটি তৃতীয় চ্যাম্পিয়নশিপ রয়েছে, যেটি লিঙ্গ বা ডাব্লিউডাব্লিউইর অবস্থান নির্বিশেষে যে কেউ ধারণ করতে পারে।
ডাব্লিউডাব্লিউইতে বর্তমানে ১৮টি চ্যাম্পিয়নশিপ রয়েছে। 27 2025 অনুযায়ী, বর্তমানে বিদ্যমান পাঁচটি ব্র্যান্ডের মধ্যকার ২৩ জন কুস্তিগির এই সকল চ্যাম্পিয়নশিপ (একজন অন্তর্বর্তীকালীন চ্যাম্পিয়ন, একটি যৌথ চ্যাম্পিয়ন এবং একটি খালি চ্যাম্পিয়নশিপ সহ) ধারণ করে আছেন। এই তালিকায় কুস্তিগিররা কতবার, কোথায়, কোন তারিখে এবং কীভাবে চ্যাম্পিয়নশিপটি জয়লাভ করেছেন তা উল্লেখ করা হয়েছে।
পরিষ্করণ
রঙ এবং প্রতীকগুলি চ্যাম্পিয়নদের হোম ব্র্যান্ডকে নির্দেশ করে।
র
স্ম্যাকডাউন
এই শিরোনামগুলি তিনটি ব্র্যান্ডের জন্যই উপলব্ধঃ র, স্ম্যাকডাউন এবং এনএক্সটি।
পুনম রাউত

পুণম গণেশ রাউত (জন্ম: ১৪ অক্টোবর, ১৯৮৯) ভারতের বিশিষ্ট প্রমিলা আন্তর্জাতিক ক্রিকেটার। ভারত মহিলা ক্রিকেট দলের অন্যতম সদস্য তিনি। দলে তিনি মূলতঃ ব্যাটার। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শীতা দেখিয়েছেন পুণম রাউত। ঘরোয়া ক্রিকেটে ইন্ডিয়া গ্রীন ওম্যান, মুম্বাই মহিলা দল ও পশ্চিম অঞ্চলের সদস্য তিনি।
১৯ মার্চ, ২০০৯ তারিখে ওয়েস্ট ইন্ডিজের বিপক্ষে তার একদিনের আন্তর্জাতিকে অভিষেক ঘটে। এ পর্যন্ত তিনি একটি টেস্টসহ ৪৩টি একদিনের আন্তর্জাতিক ও ৩৫টি টুয়েন্টি২০ আন্তর্জাতিকে দলের প্রতিনিধিত্ব করেছেন। তন্মধ্যে, ২০০৯ সালের ক্রিকেট বিশ্বকাপেও অংশ নিয়েছেন।
৩১ জানুয়ারি, ২০১৩ তারিখে মুম্বইয়ে অনুষ্ঠিত ২০১৩ সালের মহিলাদের ক্রিকেট বিশ্বকাপে ওয়েস্ট ইন্ডিজের বিরুদ্ধে অনবদ্য ৭২ রান তোলেন। তাকে যোগ্য সঙ্গ দেন থিরুশ কামিনি। ১ এপ্রিল, ২০১৪ তারিখে সিলেটে অনুষ্ঠিত খেলায় মিতালী রাজকে নিয়ে ভারতের জয়ে ভূমিকা রাখেন। ব্যাটিং উদ্বোধনে নেমে মহিলাদের আইসিসি বিশ্ব টুয়েন্টি২০ প্রতিযোগিতার বি গ্রুপে উভয়েই অর্ধ-শতক করেছিলেন। ১৩ আগস্ট, ২০১৪ তারিখে ওর্মসলিতে ইংল্যান্ডের বিপক্ষে তার টেস্ট অভিষেক হয়। এছাড়া, ১৩ জুন, ২০০৯ তারিখে পাকিস্তানের বিপক্ষে টুয়েন্টি২০ আন্তর্জাতিকে প্রথমবারের মতো অংশ নেন।
আসন্ন আইসিসি মহিলা ক্রিকেট বিশ্বকাপকে ঘিরে ১৫ মে, ২০১৭ তারিখে মিতালী রাজের অধিনায়কত্বে ১৫-সদস্যের তালিকা প্রকাশ করা হয়। এতে তিনিও অন্তর্ভুক্ত হন।
কোরিয়ান এয়ার

কোরিয়ান এ্যায়ার এর আন্তর্জাতিক বিভাগ এবং সংশ্লিষ্ট পরিবহন বিভাগ একত্রে ৪৫ টি দেশের ১৩০ টি নগরে কার্যক্রম পরিচালনা করে থাকে, যেখানে এটার অভ্যন্তরীন সেবা বিভাগ ২০ টি গন্ত্যবে এই সেবা প্রদান করে আসছে। এটা বিশ্বের শীর্ষ ২০ টি বিমান যাত্রীসেবা প্রদানকারী প্রতিষ্ঠান এর মধ্য আছে এবং এছাড়াও এটা বিশ্বের অন্যতম শীর্ষ আন্তর্জাতিক পরিবহন সেবা প্রদানকারী এ্যায়ারলাইন্স প্রতিষ্ঠান। এটি বিজনেস ট্রাভেলার্স রিডারস্ এর চোখে ২০১২ সালে এশিয়ার শ্রেষ্ঠ বিমানসংস্থা নির্বাচিত হয়েছিল। 
কোরিয়ান এ্যায়ার কোরিয়ান সরকার কর্তৃক ১৯৬২ সালে প্রতিষ্ঠালাভ করে যা কিনা তৎকালীন কোরিয়ান ন্যাশনাল এ্যায়ারলাইন্স’কে প্রতিস্থাপন করেছিল, যেটা আবার প্রতিষ্ঠিত হয়েছিল ১৯৪৬ সালে। ১৯৬৯ সালের ১লা মার্চ, হ্যান্জিন ট্রান্সপোর্ট গোষ্ঠী এই বিমান সংস্থাটির নিয়ন্ত্রণ হাতে নেয়। বিশাল পরিসরে মাল পরিবহন শুরা হয় ১৯৭১ সালের ২৬ শে এপ্রিল, যার পরবর্তি সময়ে যাত্রী পরিবহন আরম্ভ হয় ১৯শে এপ্রিল লস এঞ্জেলস বিমানবন্দরে সেবা প্রদানের মাধ্যমে।
একটি নীল-শীর্ষ, সোনালী এবং নতুন করে সজ্জিত পোশাক এর সাথে একটি বাণিজ্যিক “কোরিয়ান এ্যায়ার” লোগো নিয়ে একটি টাগিউক নকশা আত্মপ্রকাশের মাধ্যমে ১৯৮৪ সালের ১লা মার্চ এটির উদ্ভোদন করা হয় এবং এটার নাম কোরিয়ান এ্যায়ার লাইন থেকে কোরিয়ান এ্যায়ার নামকরণ করা হয়। এই নতুন পোষাকটি উদ্ভদোন করা হয় ফকার এফ-২৮এস এ। এটার নকশা করা হয়েছিল কোরিয়ান এ্যায়ার এবং বোয়িং এর মাঝামাঝি। ১৯৯০ সালের দিকে কোরিয়ান এ্যায়ার প্রথম বিমানসংস্থা হিসাবে এমডি-১১ ব্যবহার করে এটার নতুন বহরে যাতে করে তারা বোয়িং ৭৪৭-৪০০ বাহনটিকে প্রতিস্থাপন করতে পারে; যদিও এমডি-১১ টি বিমানব্যবস্থার প্রয়োজনীয় কার্যকারিতা প্রদর্শনে ব্যর্থ হয় এবং পরিশেষে এটাকে যুদ্ধবিমান হিসাবে পরিবর্তন করা হয়। কিছু পুরাতন ৭৪৭ বিমানকেও যুদ্ধবিমান সেবাতে রুপান্তর করা হয়।
১৯৮০ সালের দিকে কোরিয়ান এ্যায়ারের হেড অফিসের অবস্থান ছিল কেএএল বিল্ডিং নামডাইমুন্নো, জুং-গু সিউল। ২০০৭ সালের দিকে কোরিযান এ্যায়ার চীনের বেইজিং অথবা সাংঘাই তে আস্তানা করার জন্য দেনদরবার আরম্ভ করে। ২০০৭ সালে ৫ই জুন কোরিয়ান এ্যায়ার একটি নতুন অল্প খরচের বিমান যার নাম জিন এ্যায়ার তৈরী করে কোরিয়ান কেটিএক্স-উচ্চগতির রেলব্যবস্থা এর সহিত প্রতিযোগিতা করার নিমিত্তে, যা প্রদান করতো স্বল্প খরচ এবং নিরাপত্তা নিশ্চিতকরনের জন্য নেয়া ঝাক্কি সমূহ, যা যাত্রিসেবা প্রদান করা আরম্ভ করেছিল ২০০৮ সালের ১৭ই জুলাই। কোরিয়ান এ্যায়ার বর্তমানে ৫ টি হোটেল এর স্বত্তধারন করে দুই্টি কেএএল হোটেল আছে জিহু দ্বীপে, ইনচিওনে হাইয়াট, হাওয়াইতে ওয়াক্কি রিসোর্ট এবং উইলসায়ার গ্রান্ড টাওয়ার নামের একটি নতুন করে সাজরত হোটেল/অফিস যা কিনা হবে আমেরিকার লস এ্যাঞ্জেল্সের সবোর্চ্চ দালান।
কোরিয়ান এ্যায়ার এর বৈশ্বিক প্রধান কার্যালয় দি কোরিয়ান এ্যায়ার অপারেশনস সেন্টার গোংহাই-ডং, গ্যাংসিও-গু সিউলে অবস্থিত। কোরিয়ান এ্যায়ার এটার অভ্যন্তরিন অফিস হিসাবে গিম্পো আন্তর্জাতিক এ্যায়ারপোর্টকে বেছে নিয়েছে যা সিউলে অবস্থিত। কোরিয়ান এ্যায়ারের কর্মচারীর সংখ্যা ১৬,৬২৩ জন (মার্চ ২০০৭ পর্যন্ত । উত্তর আমেরিকার ব্যবসা নিয়ন্ত্রণে জন্য সেখানকার সদর দপ্তর হিসাবে ওয়েস্টটেক, লস এঞ্জেল্স, যুক্তরাষ্ট এবং পরিবহন সেবার জন্য লস এঞ্জেল্স আন্তর্জাতিক এ্যায়ারপোর্ট, ওয়েস্টেস্টার, লসএ্ঞ্জেল্স ব্যবহার করেছে। কোরিয়ান এ্যায়ার সেবা ১১৪টি আন্তর্জাতিক গন্তব্য চলাচল করে ৫০ টি দেশে এবং ৬ টি মহাদেশে। এছাড়া ১৩টি অভ্যন্তরিন পথে দক্ষিণ কোরিয়ার ভেতরে চলাচল করে।
ফররুখ ফতেহ আলী খান

ফররুখ ফতেহ আলী খান () (ডিসেম্বর ২১, ১৯৫২ – সেপ্টেম্বর ৯, ২০০৩) একজন কিংবদন্তি কাওয়ালি হারমোনিয়াম বাদক ছিলেন এবং এছাড়াও কাওয়ালি সঙ্গীতশিল্পীদের একটি সুপরিচিত পরিবারের একজন সদস্য ছিলেন। তিনি ওস্তাদ নুসরাত ফাতেহ আলী খান এর ভাই, ওস্তাদ ফতেহ আলী খান এর ছেলে, ওস্তাদ মুবারাক আলী খান এর ভাতিজা এবং রাহাত ফাতেহ আলী খান এর পিতা ছিলেন।
আন্তর্জাতিক টেনিস ফেডারেশন

আন্তর্জাতিক টেনিস ফেডারেশন (আইটিএফ) বিশ্ব টেনিস অঙ্গণের সর্বোচ্চ ক্রীড়া পরিচালনা পরিষদ। ২১০টি দেশের জাতীয় টেনিস সংস্থা, স্বাধীন দেশসমূহ বা অঞ্চলের মনোনীত যোগাযোগ রক্ষাকারী সংস্থা এর সদস্য।
১ মার্চ, ১৯১৩ তারিখে ১২টি দেশের সংস্থা ফ্রান্সের প্যারিসে একটি সম্মেলন আহ্বান করে ও আন্তর্জাতিক লন টেনিস ফেডারেশন (আইএলটিএফ) প্রতিষ্ঠা করে। ১৯২৩ সালে বিস্তারিত আলোচনার পর গঠনতন্ত্র প্রণয়নসহ নীতি-নির্ধারণ করা হয়।
ঐ সময়েই সদস্যরা একমত হয়ে ‘বিশ্ব চ্যাম্পিয়নশীপ’ শিরোনামটি বিলোপন করা হয় ও ‘ইরেজি ভাষা’ চিরতরে বাদ দেয়া হয়। ১৯২৪ সালে বিশ্বব্যাপী লন টেনিসের উপর কর্তৃত্ব আরোপ করে। অধিকাংশ টেনিস প্রতিযোগিতা ঘাসে না হওয়ার প্রেক্ষিতে ১৯৭৭ সালে শিরোনাম থেকে ‘লন’ শব্দটি বাদ দেয়া হয়।
প্যারিসভিত্তিক সংস্থাটি দ্বিতীয় বিশ্বযুদ্ধের কারণে যাবতীয় তহবিল ইংল্যান্ডের লন্ডনে স্থানান্তর করে। এরপর থেকেই অদ্যাবধি যুক্তরাজ্যের রাজধানী থেকে আইটিএফ পরিচালিত হচ্ছে। উইম্বলডনে ১৯৮৭ সাল পর্যন্ত সদর দফতর পরিচালিত হতো। পরবর্তীতে কুইন্স ক্লাবের পাশে ব্যারন্স কোর্টে স্থানান্তর করা হয়। পরবর্তীতে পুনরায় ১৯৯৮ সালে রোহাম্পটনে অবস্থিত ব্যাংক অব ইংল্যান্ড স্পোর্টস থেকে যাবতীয় কার্যক্রম পরিচালিত করছে।
আইটিএফ বছরে বার্ষিক সম্মেলনে গত ১২ মাসের আইএলটিএফের যাবতীয় কর্মকাণ্ড খতিয়ে দেখা হয়। ১৯৬৯ থেকে ২০০১ সাল পর্যন্ত ‘বিশ্ব টেনিস’ ব্যবহার করা হতো যা বর্তমানে ‘আইটিএফ বছর’ নামে পরিচিত।
টেনিসের প্রধান তিনটি দলগত আন্তর্জাতিক প্রতিযোগিতা পুরুষদের ডেভিস কাপ, মহিলাদের ফেড কাপ ও পুরুষ-নারীর যৌথ অংশগ্রহণে হপম্যান কাপ - আইটিএফ কর্তৃক পরিচালিত হয়। এছাড়াও অস্ট্রেলিয়ান ওপেন, ফ্রেঞ্চ ওপেন, উইম্বলডন ও ইউএস ওপেন - এ চারটি গ্র্যান্ড স্ল্যাম প্রতিযোগিতা পরিচালনার অণুমোদন দেয় সংস্থাটি।
রংপুর সরকারি পলিটেকনিক ইনস্টিটিউট

রংপুর পলিটেকনিক ইনস্টিটিউট বাংলাদেশের রংপুরের সরকারি কারিগরি প্রকৌশল ও প্রযুক্তি শিক্ষাপ্রতিষ্ঠান। যা দেশের প্রাচীন ও বৃহত্তম পলিটেকনিক ইনস্টিটিউট। রংপুর শহরের জিরো পয়েন্ট থেকে ১.৯ কি.মি. দূরে অবস্থিত। এটি ইঞ্জিনিয়ারিং ডিগ্রীতে চার বছরের ডিপ্লোমা প্রদান করে। ২০২৪ সালে প্রতিষ্ঠানটি জাতীয় পর্যায়ে শ্রেষ্ঠ শিক্ষা প্রতিষ্ঠান (কারিগরি পর্যায়ে) হয়।
১৮৮২ সালে প্রযুক্তি শিক্ষায় দক্ষ জনসম্পদ তৈরীর লক্ষে ‍“বেইলী ব্রীজ গোবিন্দ লাল টেকনিক্যাল স্কুল” নামে এ প্রতিষ্ঠানের যাত্রা শুরু হয়। ১৯৬২ খ্রিষ্টাব্দে আইয়ুব খান সরকার কর্তিক গৃহীত ৭ স্টেপ কর্মসুচিতে সিভিল ও পাওয়ার টেকনোলজি নিয়ে প্রতিষ্ঠিত হয় ‍“রংপুর টেকনিক্যাল ইনস্টিটিউট”। ১৯৬৮ খ্রিষ্টাব্দে মেকানিক্যাল ও ইলেকট্রিক্যাল টেকনোলজি অন্তর্ভুক্ত করে নতুন নামকরণ করা হয় ‍“রংপুর পলিটেকনিক ইনস্টিটিউট" । পরবর্তিতে পর্যায়ক্রমে ১৯৯২ খ্রিষ্টাব্দে ইলেকট্রনিক্স টেকনোলজি, ২০০২ খ্রিষ্টাব্দে কম্পিউটার টেকনোলোজি এবং ২০০৬ খ্রিষ্টাব্দে ইলেক্ট্রোমেডিক্যাল টেকনোলজি অন্তর্ভুক্ত করে প্রতিষ্ঠানকে সম্প্রসারিত করা হয়েছে।
রংপুর পলিটেকনিক ইনস্টিটিউটটি রংপুর বিভাগের রংপুর শহরের জুম্মাপাড়ায় অবস্থিত। বিপরীতে বিভাগীয় কারিগরি শিক্ষাবোর্ড অবস্থিত।
মূল ক্যাম্পাসে রয়েছে তিন তলা বিশিষ্ট দুটি একাডেমি ভবন, অফিস, লাইব্রেরী, আধুনিক যন্ত্রপাতি সমৃদ্ধ ওয়ার্কশপ ভবন, জিমনেশিয়াম ও ল্যাবরেটরী এবং একটি ৫০০ জন ধারণ ক্ষমতা সম্পন্ন অডিটোরিয়াম। মূল ক্যাম্পাসে রয়েছে মসজিদ ও শহীদ মিনার।
রংপুর পলিটেকনিক ইন্সটিটিউটের প্রধান গেটের দুদিকে রয়েছে ফুলের বাগান। ক্যাম্পাসের ভিতরে ঢুকতেই হাতের ডানে রয়েছে পাখিদের অভয়ারণ্য, সুবিশাল অরণ্য এবং বামে রয়েছে এই ইন্সটিটিউটের একমাত্র জামে মসজিদ। একটু সামনে গেলেই এই প্রতিষ্ঠানের একমাত্র পুকুর। পুকুরটি আয়তনে বেশ বড়। কিন্তু এখন এ পুকুরে গোসল করা নিষেধ আছে কলেজ কৃতপক্ষের
এই শিক্ষাপ্রতিষ্ঠানে রয়েছে দুটি বৃহদাকার মাঠ। একটি ক্যাম্পাসের মধ্যে এবং অন্যটি ক্যাম্পাসের বাহিরে রংপুর পলিটেকনিক উচ্চ বিদ্যালয়ের পাশে। সব মিলিয়ে আয়তনের দেশের সবচেয়ে বড় রংপুর পলিটেকনিক ইন্সটিটিউট।
প্রতিষ্ঠার প্রথম বর্ষে মাত্র ১২০ জন ছাত্র-ছাত্রী এবং চারটি প্রযুক্তি (সিভিল, ইলেট্রিক্যাল, মেকানিক্যাল ও পাওয়ার) নিয়ে ডিপ্লোমা-ইন-ইঞ্জিনিয়ারিং কোর্স চালু হয়েছিল। বর্তমানে অত্র প্রতিষ্ঠানে চার বছর মেয়াদি কোর্সে ৭ টি বিভাগ চলছে। এখানে প্রতিটি বিভাগে দু’টি করে শিফট চলমান এবং প্রতিটি শিফটে ৬০ জন করে মোট ১২০ জন শিক্ষার্থী ভর্তির সুযোগ পায়।
রংপুর পলিটেকনিককে বাংলাদেশের সফলতম পলিটেকনিকের মর্যাদায় প্রতিষ্ঠিত করতে তৈরি করা হয়েছে 'রূপকল্প-২০১৮' । প্রাক্তন অধ্যক্ষ প্রকৌশলী খোন্দকার গোলাম মোস্তফার নেতৃত্বে শুরু হয়েছিল 'রূপকল্প-২০১৮'।
রংপুর পলিটেকনিকের দুইটি বৃহৎ খেলার মাঠ রয়েছে; যার একটি কলেজের ভিতরে, অপরটি কলেজের বাইরে তিস্তা ছাত্রাবাসের সামনে।
ছাত্রদের জন্য রয়েছে দুইটি এবং মেয়েদের জন্য একটি আবাসিক হল। 
শিক্ষকদের জন্য দুইটি আবাসিক ভবন রয়েছে; যার একটি কলেজের ভিতরে, অপরটি তিস্তা ছাত্রাবাসের পাশে।
জলপান্না

জলপান্না (বৈজ্ঞানিক নাম: "Graphium cloanthus(Cramer)") এক প্রজাতির বড় আকারের প্রজাপতি, যার মূল শরীরটা কালচে খয়েরী বর্ণের এবং ডানায় বেগুনী নীল রঙের পটি দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রর সদস্য।
প্রসারিত অবস্থায় জলপান্নার ডানার দৈর্ঘ্য ৮৫-৯৫ মিলিমিটার হয়।
ভারতে প্রাপ্ত জলপান্না এর উপপ্রজাতি হল-
এই প্রজাপতিটি ভারতের জন্মু-কাশ্মীর থেকে অরুণাচল প্রদেশ, উত্তর-পূর্ব ভারত এবং হিমালয়ের ৯০০০ফুট উচ্চতা পর্যন্ত দেখা যায়। এছাড়া নেপাল, ভুটান, বাংলাদেশ, মায়ানমার এবং পাকিস্তানেও এদের পাওয়া যায়।
এই প্রজাপতিটির দুই ডানার আঁচলে সবজে-নীল রঙের পটি দেখা যায়। ডানার এই অংশের স্বচ্ছতা দেখলে মনে হয় যেন নীলচে সবুজ পাতলা কাঁচ বসানো আছে। পিছনের ডানার নিচের পিঠে কয়েকটা কালো বিন্দু যুক্ত লাল ছোট ছোপ দেখা যায়। 
স্ত্রী এবং পুরুষ উভয় জলপান্নাদের লেজ দেখা যায়। এরা ওড়ে দ্রুত গতিতে। ফুলের মধুর প্রতি আকর্ষণ দেখা যায়। পুরুষ জলপান্নাদের ভিজে বালিতে অন্যান্য প্রজাতির প্রজাপতিদের সাথে জলপান করতে দেখা যায়। এরা গাছের চারিপাশে চক্রাকারে দ্রুত উড়ান দিতে পছন্দ করে।
এই শূককীট পরিবারভুক্ত Miliusa velutina, এবং ইত্যাদি গাছের পাতার রসালো অংশ আহার করে।
কেন্দ্রীয় চলচ্চিত্র অনুমোদন পর্ষদ

কেন্দ্রীয় চলচ্চিত্র অনুমোদন পর্ষদ বা সেন্সরবোর্ড ভারতের কেন্দ্রীয় সরকার অধীন সংস্থা। যা সাধারণত চলচ্চিত্র, ধারাবাহিক, বিজ্ঞাপন ইত্যাদি চলচ্চিত্রের প্রমাণিকরণ করে। উপরিউক্ত বিষয়গুলিকে তাদের প্রেক্ষাপটেরর উপর ভিত্তি করে বিভিন্ন শ্রেণী প্রদান করে যেমন (A)। এটি পরিচালনা করে ভারতের তথ্য ও সম্প্রচার মন্ত্রণালয়।
কেন্দ্রীয় চলচ্চিত্র প্রমাণন পর্ষদ সাধারণত ৪ প্রকারের শ্রেণী বিভাগ করে যথাঃ-
বাড়েরা নদী

বাড়েরা নদী বাংলাদেশের ময়মনসিংহ জেলার ময়মনসিংহ সদর ও ত্রিশাল উপজেলার একটি নদী। এই নদীতে সারাবছর পানিপ্রবাহ থাকে না। ময়মনসিংহ শহরের সব নোংরা পানি এই নদীতে গিয়ে পড়ে। এই নদীতে জোয়ারভাটা খেলে না। নদীটিতে সাধারণত বন্যা হয় না।
বাড়েরা নদী ময়মনসিংহ সদর উপজেলার দাপুনিয়া ইউনিয়নে সুতিয়া নদী থেকে উৎপত্তি লাভ করেছে। নদীটি উৎসমুখ থেকে পূর্বদিকে প্রবাহিত হয়ে আকুয়া ইউনিয়নে প্রবেশ করেছে এবং আকুয়া-বাড়েরা-ঘাগরা অঞ্চলে এটি বাড়েরা নদী নামে পরিচিত। ভাবখালি ইউনিয়নে এটি পাগারিয়া নদী নাম ধারণ করেছে এবং সেই নামেই ত্রিশাল উপজেলায় প্রবাহিত হয়েছে।
চোরখাই নদী

চোরখাই নদী বা চুরখাই নদী বাংলাদেশের ময়মনসিংহ জেলার ময়মনসিংহ সদর উপজেলার একটি নদী।
চোরখাই নদী ময়মনসিংহ সদর উপজেলার ঘাগড়া ইউনিয়নে সুতিয়া নদী থেকে উৎপত্তি লাভ করে একই উপজেলার ভাবখালী ইউনিয়নের বাড়েরা নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না।
সিরখালি নদী

সিরখালি নদী বাংলাদেশের জামালপুর জেলা ও ময়মনসিংহ জেলার একটি নদী। নদীটি শীতলক্ষ্যা নদী-প্রবাহের অংশ। 
সিরখালি নদী জামালপুর জেলার জামালপুর সদর উপজেলার পুরাতন ব্রহ্মপুত্র নদী থেকে উৎপত্তি লাভ করে ময়মনসিংহ সদর, মুক্তাগাছা উপজেলা অতিক্রম করে ফুলবাড়িয়া উপজেলার কুশমাইল ইউনিয়নে আখিলা নদীতে পতিত হয়েছে। এই নদীতে জোয়ারভাটা খেলে না। তবে বর্ষাকালে নদীটিতে বন্যা হয়।
লিউশি শান

লিউশি শান হল কুয়েনলুন পর্বতমালার সর্বোচ্চ শৃঙ্গ। এর অবস্থান চীনের জিনজিয়াং প্রদেশ ও তিব্বতের সীমানায়। আকসাই চীন - ১, লিউশি ফেং, কুনলুন - ১, কুনলুন গডেস, প্রভৃতি নামেও এই শৃঙ্গটি পরিচিত।
এই শৃঙ্গটি কুয়েনলুন পর্বতমালার পশ্চিমাংশে অবস্থিত। এর উচ্চতা ৭১৬৭ মিটার বা ২৩,৫১৪ ফুট।। এই পর্বতের বরফটুপির পূর্ব ও পশ্চিম ঢালের গলিত জল দক্ষিণমুখে বয়ে এসে বদ্ধ হ্রদ আকসাই চীনকে জলে জোগান দেয়। অপরদিকে উত্তর ঢালের গলিত জল এসে পড়ে তারিম নদীর একটি উপনদী ইউরুংকাশ নদীর অববাহিকায়।
মূল শৃঙ্গটি থেকে মাত্র ১.৩৩ কিলোমিটার উত্তরে এই শৃঙ্গটি অবস্থিত। সমুদ্রপৃষ্ঠ থেকে এর উচ্চতা । কিন্তু এই দ্বিতীয় শৃঙ্গটির সুপ্রত্যক্ষতা মাত্র ।
লিউশি শান - ২ থেকে পূর্বে ১.৪৩ কিলোমিটার দূরেই আরেকটি উচ্চ শৃঙ্গ রয়েছে - একে লিউশি শান - ৩ বলে অভিহিত করা হয়। তবে এই শৃঙ্গটিরও সুপ্রত্যক্ষতা যথেষ্ট কম, মাত্র ।
১৯৮৬ সালের ১৬ আগস্ট একটি জাপানি পর্বতারোহী দল প্রথম লিউশি শানের মূল শৃঙ্গে আরোহণ করেন। এই লক্ষ্যে তারা পর্বতের দক্ষিণ দিকের ঢাল ব্যবহার করেছিলেন। প্রথম দিন যে দলটি এই শৃঙ্গে আরোহণ করেন তার সদস্য ছিলেন তেৎসুয়া বাবা, শিনজি কোবায়াশি, শুইয়া নাকাশিমা, ইউকিমাসা নুমানো ও মাসানোরি সাতো। পরের দিন যে দ্বিতীয় দলটি এই শৃঙ্গে পৌঁছান তার সদস্য ছিলেন তাকেশি মুরাতা, ইউকিকো কুকুজাওয়া, মিৎসুহিরো সুগাওয়ারা, শিগেরু মাসুইয়ামা এবং কেইশিকো হায়াসাকা।
সরোপোডোমর্ফা

সরোপোডোমর্ফা (উচ্চারণ: সও-রো-পও-ডো-মর্‌-ফা; ˌsɔːrəˌpɒdəˈmɔːrfə) গ্রীক শব্দ। এর অর্থ "টিকটিকির মত পা-ওয়ালা প্রাণী"। এরা হল লম্বা গলাবিশিষ্ট তৃণভোজী সরিস্কিয়ান ডাইনোসরদের একটি অধুনা-বিলুপ্ত ক্লেড। সমস্ত সরোপড ও তাদের বিবর্তনীয় জ্ঞাতিরা এদের অন্তর্গত। সরোপড-রা সাধারণত হত বিশালায়তন, চতুষ্পদ, খুব লম্বা গলা ও লেজের অধিকারী এবং পৃথিবীর ইতিহাসে সর্বকালের বৃহত্তম স্থলচর প্রাণীগোষ্ঠী। বিবর্তনের ধারায় সরোপডদের পূর্বসূরী "প্রোসরোপড"-রা ছিল ক্ষুদ্রতর ও ক্ষেত্রবিশেষে দ্বিপদ গমনে সক্ষম। মেসোজোয়িক মহাযুগের অধিকাংশ জুড়ে সরোপোডোমর্ফরা ছিল প্রধান স্থলচর তৃণভোজী। আজ থেকে ২৩ কোটি বছর আগে মধ্য ট্রায়াসিকে এদের আবির্ভাব ও ৬ কোটি ৬০ লক্ষ বছর আগে ক্রিটেশিয়াস যুগের শেষে এদের বিলুপ্তি।
সরোপোডোমর্ফরা সমসাময়িক অন্যান্য তৃণভোজীদের চেয়ে বেশি উঁচুতে গলা বাড়িয়ে গাছের পাতা চিবোতে পারত। উচ্চতা ছাড়া অন্যান্য শারীরিক বৈশিষ্ট্য থেকেও এই তত্ত্বের প্রমাণ পাওয়া যায়, যথা: খুব লম্বা গলার (দশটি বা তারও বেশি সংখ্যক দীর্ঘায়িত গ্রীবা কশেরুকাযুক্ত) শেষে হালকা ও ছোট করোটি। দেহের পিছনে এই লম্বা গলার ভারসাম্য বজায় রাখার জন্য এদের লেজও হত খুব লম্বা (অতিরিক্ত একটা, দুটো বা তিনটে পুচ্ছ কশেরুকা সংবলিত)।
এদের দাঁত হত দুর্বল, এবং আকারে চামচ বা গাছের পাতা সদৃশ। পেষক দাঁতের বদলে এদের পাকস্থলীতে থাকত গ্যাস্ট্রোলিথ জাতীয় পাথর, যা কার্যগতভাবে আজকের পাখি ও কুমীরদের গিজার্ড পাথরের অনুরূপ, অর্থাৎ শক্ত বা অপাচ্য উদ্ভিদ তন্তুকে পিষে পরিপাকের উপযোগী করে তোলাই ছিল এগুলোর কাজ। মুখের উপরের দিকটা সামনে ঝুঁকে এসে চঞ্চুসদৃশ এক গঠন নির্মাণ করত।
অন্যতম প্রাচীনতম সরোপোডোমর্ফ প্রজাতি "স্যাটার্নালিয়ার" আয়তন ছিল ছোট (১.৫ মিটার, বা ৫ ফুট লম্বা), কিন্তু ট্রায়াসিকের শেষভাগে এরাই বৃহত্তম তৃণভোজী প্রাণীগোষ্ঠীর স্থান দখল করে। এর পর জুরাসিক ও ক্রিটেশিয়াসে এদের আয়তন ক্রমশ বেড়েই চলে। বিবর্তনের শেষ লগ্নে উদ্ভূত "সুপারসরাস", "ডিপ্লোডোকাস" ও "আর্জেন্টিনোসরাস" প্রভৃতি বৃহত্তম সরোপোডোমর্ফ প্রজাতির দৈর্ঘ্য দাঁড়িয়েছিল ৩০-৪০ মিটার (১০০–১৩০ ফুট) এবং দেহের ভরের সীমা ছাড়িয়ে গিয়েছিল ৬০,০০০–১,০০,০০০  কিলোগ্রাম।
প্রাথমিকভাবে দ্বিপদী হলেও দেহের ভর বেড়ে ওঠার সাথে সাথে সরোপোডোমর্ফরা হাতির মত অভিকর্ষানুবর্তী চতুষ্পদ দেহগঠন লাভ করে, অর্থাৎ গমনের সময় তাদের চারটে পা-ই সব সময় দেহের ঠিক নিচে অবস্থান করে অল্প অল্প করে সামনে এগিয়ে যেত। ফলে তারা স্থায়ীভাবে অত্যন্ত মন্থর হয়ে যায়। বিবর্তনের অপর সরিস্কিয়ান ধারা থেরোপডদের সাথে তাদের সাধারণ পূর্বপুরুষ মাংসাশী ছিল বলে ধারণা করা হয় প্রাথমিক সরোপোডোমর্ফরা খুব সম্ভবত ছিল সর্বভুক। তৃণভোজী খাদ্যাভ্যাসের বিবর্তন তাদের লম্বা গলা ও দেহের আয়তনের বিবর্তনের সাথে তাল মিলিয়ে চলেছিল।
সরোপোডোমর্ফদের নাসারন্ধ্রের আয়তন হত বিশাল, এবং অগ্রপদে একটা করে নখযুক্ত বুড়ো আঙুল থাকত, যা হয়তো আত্মরক্ষার কাজে ব্যবহৃত হত। অবশ্য সরোপোডোমর্ফদের আত্মরক্ষার প্রধান অভিযোজন ছিল তাদের সুবিশাল আয়তন।
২০১১ তে প্রকাশিত ফার্নান্দো ই. নোভাস প্রমুখের তত্ত্বানুসারী ক্ল্যাডোগ্রাম:
নিচে ২০১৫ খ্রিঃ ওটেরো প্রমুখ প্রকাশিত সরোপোডোমর্ফদের ক্ল্যাডোগ্রামটি দেওয়া হল।
হিংরাজানি নদী

হিংরাজানি নদী বাংলাদেশের ময়মনসিংহ জেলার ময়মনসিংহ সদর এবং ত্রিশাল উপজেলার একটি নদী।
হিংরাজানি নদী ময়মনসিংহ সদর উপজেলার ঘাগড়া ইউনিয়নে সুতিয়া নদী থেকে উৎপত্তি লাভ করে ত্রিশাল উপজেলার বৈলর ইউনিয়নে আবার সুতিয়া নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না।
মাহারি নদী

মাহারি নদী বাংলাদেশের ময়মনসিংহ জেলার ময়মনসিংহ সদর ও ত্রিশাল উপজেলার একটি নদী। নদীটির দৈর্ঘ্য ৩৭ কিলোমিটার, প্রস্থ গড়ে ৬০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাহারি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৪।
মাহারি নদী ময়মনসিংহ সদর উপজেলার ঘাগড়া ইউনিয়নে সুতিয়া নদী থেকে উৎপত্তি লাভ করে একই জেলার ত্রিশাল উপজেলার মাঠাবাড়ি ইউনিয়ন অবধি প্রবাহিত হয়ে খিরু নদীতে পতিত হয়েছে। এই নদীতে সারাবছর পানিপ্রবাহ থাকে না এবং জোয়ারভাটা খেলে না। নদীটিতে শুধু বর্ষাকালে পানি প্রবাহিত হয়। পলির প্রভাবে নদীর তলদেশ ভরাট হয়ে যাচ্ছে।
ডার্ক নানেস

ডার্ক পিটার নানেস (; জন্ম: ১৬ মে, ১৯৭৬) ভিক্টোরিয়ার মাউন্ট ওয়েভার্লি এলাকায় জন্মগ্রহণকারী পেশাদার অস্ট্রেলীয় ক্রিকেটার। আন্তর্জাতিক ক্রিকেট অঙ্গনে অস্ট্রেলিয়া ও নেদারল্যান্ডস - উভয় দলের পক্ষে খেলছেন। এরফলে খুব স্বল্পসংখ্যক ক্রিকেটারদের একজন হিসেবে একাধিক আন্তর্জাতিক দলে খেলার সুযোগ পেয়েছেন ডার্ক নানেস। দলে তিনি মূলতঃ বামহাতি ফাস্ট বোলিং করে থাকেন।
ক্রিকেট খেলায় অনুপ্রবেশের পূর্বে তিনি ফ্রিস্টাইল স্কিয়ার ছিলেন ও এফআইএস ফ্রিস্টাইল স্কিয়িং বিশ্বকাপে প্রতিনিধিত্ব করেন। হথর্ন-ওয়াভার্লি ক্লাবে খেলেন ও পরবর্তীকালে ফিটজরয়-ডনকাস্টারে স্থানান্তরিত হন। ২০০৫-০৬ মৌসুমে ভিক্টোরিয়ান প্রিমিয়ার ক্রিকেটে ভিক্টোরিয়ার পক্ষে ২৯ বছর বয়সে প্রথম-শ্রেণীর ক্রিকেটে অভিষেক ঘটে তার। দ্বিতীয় খেলায় পুরা কাপের ফাইনালে কুইন্সল্যান্ড বুলসের ৯০০/৬ ডিক্লেয়ারকালীন তিন উইকেট নিয়েছিলেন। ভিক্টোরিয়া ব্যাটিংয়ে আসলে তিনি সর্বশেষে আউট হন। ঘরোয়া প্রথম-শ্রেণীর ক্রিকেট, একদিনের প্রতিযোগিতাসহ ২০০৮ সালে ইংরেজ কাউন্টি ক্রিকেটে মিডলসেক্সে শীর্ষস্থানীয় বোলার ছিলেন। তবে, টুয়েন্টি২০ খেলায় তিনি তার সেরা সফলতা পান। ২০০৮ সালের শেফিল্ড শিল্ডে নানেস তার খেলোয়াড়ী জীবনের সেরা বোলিং পরিসংখ্যান দাঁড় করান ৭/৫০। পার্থে অনুষ্ঠিত খেলায় ওয়েস্টার্ন অস্ট্রলিয়ার বিপক্ষে প্রথম ইনিংসে ০.১ ওভারে ১/২ উইকেট পান। কিন্তু দুইটি বীমার ছুড়লে ঐ ইনিংসে বোলিং করা থেকে তাকে বিরত রাখা হয়।
তার পিতা-মাতার জন্মসূত্রের মাধ্যমে ডাচ নাগরিকত্ব লাভ করেন। এরফলে, ২০০৯ সালের আইসিসি বিশ্ব টুয়েন্টি২০ প্রতিযোগিতায় নেদারল্যান্ডসের পক্ষে খেলার সুযোগ পান। নেদারল্যান্ডস তাদের প্রথম খেলায় ইংল্যান্ডের মোকাবেলা করে। তার বোলিংয়ে দল বিস্ময়করভাবে জয় পায়। ঐ বছরেরই শেষদিকে অস্ট্রেলিয়ার পক্ষে একদিনের আন্তর্জাতিক (ওডিআই) ও টুয়েন্টি২০ আন্তর্জাতিকে অভিষেক ঘটে তার।
ফেব্রুয়ারি, ২০১০ সালে প্রথম-শ্রেণীর ক্রিকেট থেকে অবসর নেন। এর কারণ হিসেবে আঘাতপ্রাপ্তি পরবর্তী সময়ে দীর্ঘকালীন সময়ের খেলায় তার অপারগতা প্রকাশ এবং ৫০-ওভার ও টুয়েন্টি২০ ক্রিকেটে ভিক্টোরিয়া এবং অস্ট্রেলিয়ার পক্ষে মনোনিবেশের কথা বলেন।
বীরেন শিকদার

ড. বীরেন শিকদার (জন্ম: অক্টোবর ১৬, ১৯৪৯ ) একজন বাংলাদেশী আইনজীবী, রাজনীতিবিদ ও মাগুরা-২ আসনের সাবেক সংসদ সদস্য। তিনি ২০১৪ সালের ৫ জানুয়ারি অনুষ্ঠিত দশম জাতীয় সংসদের সদস্য নির্বাচিত হয়েছিলেন এবং ১২ জানুয়ারি যুব ও ক্রীড়া মন্ত্রণালয়ের প্রতিমন্ত্রী হিসেবে নিযুক্ত হয়েছিলেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
বীরেন শিকদারের জন্ম ১৯৪৯ সালের ১৬ অক্টোবর মাগুরা জেলার শালিখা উপজেলার সিংড়া গ্রামে। পিতার নাম বিহারী লাল শিকদার এবং মাতা শ্রীমতি সরস্বতী শিকদার। পিতা পেশায় একজন ব্যবসায়ী ছিলেন। তিনি ঝিনাইদহ জেলার হাটবারবাজার হাইস্কুল হতে এসএসসি, সরকারি হোসেন শহীদ সোহরাওয়ার্দী কলেজ হতে এইচ এস সি ও যশোর মাইকেল মধুসূদন কলেজ থেকে গ্রাজুয়েশন ডিগ্রি গ্রহণ করেন। পরবর্তীতে তিনি রাজশাহী বিশ্ববিদ্যালয় হতে আইনশাস্ত্রে স্নাতক ও স্নাতকোত্তর ডিগ্রি লাভ করেন।
বীরেন শিকদার ১৯৬৮-৬৯ সালে বৃহত্তর যশোর জেলার ছাত্রলীগের সভাপতি ছিলেন। ১৯৭১ সালে তিনি মুজিব বাহিনীর সদস্য হিসেবে নিজ এলাকায় মুক্তিযুদ্ধে সক্রিয় অংশগ্রহণ করেন।
তিনি ১৯৮৫ সালে শালিখা উপজেলার চেয়ারম্যান হিসেবে দায়িত্ব পালন করেন।
১২ জুন ১৯৯৬ সালের সপ্তম জাতীয় সংসদ নির্বাচনে তিনি মাগুরা-২ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।
২০০৮ সালের নবম জাতীয় সংসদ নির্বাচনে তিনি মাগুরা-২ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। তিনি বিভিন্ন সময়ে বাণিজ্য মন্ত্রণালয় সম্পর্কিত স্থায়ী কমিটির সদস্য, শিক্ষা মন্ত্রণালয় সম্পর্কিত স্থায়ী কমিটি ও সরকারি প্রতিষ্ঠান কমিটির সদস্য এবং বস্ত্র ও পাট মন্ত্রণালয় সম্পর্কিত স্থায়ী কমিটির সভাপতি হিসাবে দায়িত্ব পালন করেন।
২০১৪ সালের দশম জাতীয় সংসদ নির্বাচনে তিনি মাগুরা-২ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। ১২ জানুয়ারি ২০১৪ থেকে যুব ও ক্রীড়া মন্ত্রণালয়ের দায়িত্বপ্রাপ্ত প্রতিমন্ত্রী হিসেবে নিযুক্ত হয়ে ৭ জানুয়ারি ২০১৯ সাল পর্যন্ত দায়িত্ব পালন করেন।
২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি মাগুরা-২ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
বীরেন শিকদারের স্ত্রীর নাম শান্তিলতা শিকদার। ওনাদের এক ছেলে ও এক মেয়ে। ছেলে অমিতাভ শিকদার ঢাকা বিশ্ববিদ্যালয়ে ব্যবসা প্রশাসন ইনষ্টিটিউট হতে এমবিএ পাস করেছেন। মেয়ে বিউটি শিকদার স্নাতকোত্তর ডিগ্রি প্রাপ্ত। বর্তমানে তিনি বঙ্গবন্ধু শেখ মুজিব মেডিকেল বিশ্ববিদ্যালয়ে চাকুরি করছেন।
তিনি তার নিজ গ্রাম শালিখার সিংড়ায় তার মায়ের নামে সরস্বতী শিকদার স্কুল এ্যান্ড কলেজ, পিতার নামে বিহারীলাল শিকদার ডিগ্রি কলেজ এবং আড়পাড়া ডিগ্রি মহাবিদ্যালয়ের প্রতিষ্ঠাতা। মহম্মদপুর সদরে তার নিজ নামে শ্রী বীরেন শিকদার আদর্শ স্কুল এন্ড কলেজ প্রতিষ্ঠা করেন।
ভিডিও বিনোদপুর ডিগ্রী কলেজ
আলেক্সি কারেল

অ্যালেক্সিস কারেল (ফরাসি :alɛksi kaʁɛl; জুন ২৮, ১৮৭৩ - ৫ নভেম্বর, ১৯৪৪ খ্রিষ্টাব্দ) ছিলেন একজন খ্যাতনামা ফরাসি চিকিৎসাবিদ। ফ্রান্সের লিঁঅ বিশ্ববিদ্যালয়ে পড়াশুনা করেছিলেন। ১৯০০ খ্রিষ্টাব্দে চিকিৎসাবিদ্যায় উপাধি লাভ করার পর তিনি প্রথমে ফ্রান্সের 'ফাক্যুলতে দ্য মেদসিন' ও পরে আমেরিকার শিকাগো বিশ্ববিদ্যালয়ে শরীরতত্ত্ববিদ্যা নিয়ে গবেষণা করেন। পরবর্তী কালে নিউইয়র্কের রকফেলার ইনস্টিটিড ফর মেডিক্যাল রিসার্চের সদস্য মনোনীত হন। রক্তবাহ সংক্রান্ত গবেষণায় উল্লেখযোগ্য কৃতিত্বের জন্য ১৯১২ খ্রিষ্টাব্দে তাকে নোবেল পুরস্কার দেওয়া হয়। ১৯২৪ ও ১৯২৭ সালে তিনি দু-বার 'আকাদেমি অফ সায়েন্সেস অফ দি ইউ.এস.এস.আর'- এর সাম্মানিক সদস্য নির্বাচিত হন। টিসু কালচার অর্থাৎ দেহকলার সংরক্ষণ ও বৃদ্ধি বিষয়ক তার গবেষণা স্মরণীয় হয়ে থাকবে। প্রথম বিশ্বযুদ্ধের সময় আঘাতপ্রাপ্ত সৈনিকদের ক্ষতের চিকিৎসার জন্য তিনি এক নতুন ধরনের চিকিৎসা পদ্ধতির উদ্ভাবন করেন। ১৯৩৫ সালে তিনি 'ম্যান দি আননোন' নামে একটি যুগান্তকারী গ্রন্থ রচনা করেন।
১৮৯৪ সালের ২৪ জুন ফরাসি রাষ্ট্রপতি মেরি ফ্রাঙ্কোস সাদি কার্নো গুপ্তঘাতকের হাতে ছুরিকাহত হন, সে'সময় ক্যারেল ২১ বছরের তরুণ সার্জেন। ছুরিকাঘাতে কার্নোর পেটের রক্তবাহগুলি ভীষণ ক্ষতিগ্রস্ত হয়। যে ডাক্তার তার চিকিৎসা করছিলেন তিনি উপলব্ধি করেন যে রক্তবাহগুলির পর্যাপ্ত ক্ষতি ঘটায় তা পুনঃসংযোগ ঘটিয়ে রক্ত সঞ্চালন স্বাভাবিক রাখা অসম্ভব। সঙ্গত কারণে মধ্যরাতের পর অর্থাৎ ২৫ জুন সাদি কার্নো মারা যান। এই ঘটনা কারেলের উপর গভীর রেখাপাত করে এবং তিনি নিরলস পরিশ্রম ক'রে রোগীর দেহে রক্তদান ও রক্তবাহ অধিরোপণ (ট্রান্সপ্লান্টেশন অফ ব্লাড ভেসেলস) প্রক্রিয়া সহজসাধ্য ক'রে তোলেন। তিনি প্রথমত বিভিন্ন প্রাণিদেহে প্রয়োগ করেন এবং প্রতি ক্ষেত্রে তার উন্নতি সাধন করেন, যা আজকে ভাসক্যুলার সার্জারি নামে খ্যাত হয়ে আছে।
আলেকসিস ক্যারেল ও চার্লস এ লিণ্ডবার্গ যুগ্মভাবে দি কালচার অফ অরগ্যানস বইটি প্রকাশ করেন। ১৯৩০-এর দশকের মাঝামাঝি তারা দু-জন যৌথভাবে গবেষণা করে পারফিউসন পাম্প তৈরী করেন। এই যন্ত্রের সাহায্যে অস্ত্রপ্রচারের সময় রোগীর দেহের ভেতরকার অঙ্গকে সুবিধামত বাইরে নিয়ে আসা সম্ভব হয়। তাদের এই যুগান্তকারী আবিষ্কার পরবর্তীকালে ওপেন হার্ট সার্জারি, অঙ্গপ্রতিস্থাপন এবং কৃত্রিম হৃদযন্ত্রের সাহায্যে দেহকে সাময়িক সচল রাখার পদ্ধতিকে আরও অনেকদূর এগিয়ে দিয়েছে।
১৯৩৫ সালে প্রকাশিত কারেলের সাড়া জাগানো গ্রন্থ ম্যান দি আননোন (ফরাসি ভাষায়- L'Homme, cet inconnu) বেস্ট সেলারের তালিকাভুক্ত হয়। ঔষধ, পদার্থবিদ্যা ও জীবতত্ত্বের আলোকে সমাজ প্রকৃতির আলোচনাই এ'বইয়ের আলোচ্য বিষয়। এ বইয়ে তিনি একজন সমাজতাত্ত্বিকের ভূমিকায় মানব জাতির উদ্দেশ্যে তার নিজস্ব গবেষণা ও উপলব্ধি থেকে কিছু সামাজিক ব্যবস্থাপনার উল্লেখ করেছেন।
শাহ বন্দেগী ইউনিয়ন

শাহবন্দেগী ইউনিয়ন বাংলাদেশের বগুড়া জেলার একটি প্রশাসনিক এলাকা। ইউনিয়নটিকে প্রশাসনিকভাবে ১০নং শাহবন্দেগী ইউনিয়ন ডাকা হয়। ইউপি ভবন স্থাপন কাল ২০০৬ ইংরেজি। কালের স্বাক্ষী বহনকারী করতোয়া নদীর তীরে গড়ে ওঠা শেরপুর উপজেলার একটি ঐতিহ্যবাহী অঞ্চল হলো শাহবন্দেগী ইউনিয়ন । কালের পরিক্রমায় ইউনিয়নটি আজ শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় উজ্জ্বল।
শাহবন্দেগী ইউনিয়ন রাজশাহী বিভাগের বগুড়া জেলার শেরপুর উপজেলার অন্তর্গত। ইউনিয়নটির আয়তন ১৪.৭০ বর্গ কিঃ মিঃ।
৯টি ওয়ার্ড, ৫টি মোজা, ২০টি গ্রাম নিয়ে শাহবন্দেগী ইউনিয়ন গঠিত। 
০১জন চেয়ারম্যান, ০১জন সচিব এবং ১৩জন সদস্য ( ০৯জন পুরুষ এবং ০৩জন সংরক্ষিত মহিলা সদস্য ) নিয়ে শাহবন্দেগী ইউনিয়ন প্রশাসন গঠিত। এছাড়াও ইউনিয়নের নিজস্ব ১০ জন গ্রাম পুলিশ রয়েছে। সচিব স্থায়ীভাবে নিয়োগপ্রাপ্ত। অন্যদিকে প্রতি ৫ বছর অন্তর স্থানীয় সরকার নির্বাচনের মাধ্যমে চেয়ারম্যান এবং সদস্যবৃন্দ নির্বাচিত হয়।
শাহবন্দেগী ইউনিয়নের স্থায়ী অধিবাসীর সংখ্যা ৪৫,০০০ জন (প্রায়) (২০১১ সালের আদম শুমারি অনুযায়ী)
শাহবন্দেগী ইউনিয়নে শিক্ষার হার ৯০% (২০০১ এর শিক্ষা জরীপ অনুযায়ী)। এখানে ০৪টি উচ্চ বিদ্যালয়, ২টি মাদ্রাসা, ০৬টি সরকারী প্রাথমিক বিদ্যালয় এবং ০৪টি রেজিষ্টি প্রাথমিক বিদ্যালয় রয়েছে।
এই ইউনিয়নে ০২টি সাপ্তাহিক হাট সহ ০২টি স্থানীয় বাজার বিদ্যমান।
মালিক ইবনে নুয়ায়রাহ

মালিক ইবনে নুয়ায়রাহ () ছিলেন প্রাক-ইসলামিক সময়ে বাহরাইন ও নজদের মধ্যবর্তী উত্তরপূর্ব আরব অঞ্চলের বনু তামিম গোত্রের বনু ইয়ারবু নামক উপগোত্রের সর্দার। ইসলাম আগমনের পূর্বে গোত্রটি পৌত্তলিক ছিল। মালিকের গোত্রের কেন্দ্রীয় কার্যস্থলের নাম ছিল বুতাহ।
দানশীলতা ও অতিথিপরায়ণতার জন্য সুপরিচিত মালিকের সম্পর্কে বলা হতো যে তিনি সারারাত বাড়ির বাইরে একটি বাতি জ্বালিয়ে রেখে দিতেন যেন কোন পথচারী মুসাফির জানতে পারে কোথায় তাকে আশ্রয় ও খাবারের খোঁজে যেতে হবে। রাতে তিনি ওই বাতিটি পরখ করতে বাইরে যেতেন। তিনি অত্যন্ত ঘন চুলবিশিষ্ট এক সুদর্শন যুবক ছিলেন যার সম্পর্কে বলা হতো যে তিনি "চাঁদের মত সুন্দর"। তিনি অস্ত্র ব্যবহারে পারদর্শী ছিলেন, নিজ সাহস ও বীরত্বের জন্য পরিচিত ছিলেন, এবং একজন জনপ্রিয় কবি ছিলেন। সাহসিকতা, দানশীলতা এবং কবিত্ব সে সময়ে আরবের সবচেয়ে প্রশংসনীয় গুণাবলি ছিল। তিনি লায়লা বিনতে মিনহালকে বিয়ে করেন যিনি সে সময়ে আরবের অন্যতম সুন্দরী মহিলা বলে কথিত ছিলেন।
মুহাম্মাদ(সা) তাকে বনি হাঞ্জালা গোত্রের কর্মকর্তা হিসেবে নিয়োগ দিয়েছিলেন। তার প্রধান দায়িত্ব ছিল যাকাত ও সাদকাহ সংগ্রহ করা ও মদিনায় তা পৌঁছে দেয়া। মুহাম্মাদ(সা) এর মৃত্যুর খবর বুতাহে পৌঁছালে মালিক যাকাত আদায় করলেন কিন্তু তা মদিনায় পাঠালেন না বরং পুনরায় তা যাকাত ও সাদকাহ প্রদানকারীদের ফিরিয়ে দিলেন এই বলে যে,"হে বনি হাঞ্জালাহ, তোমাদের সম্পত্তি এখন তোমাদের নিজের।"
মুহাম্মাদ(সা) এর মৃত্যুর পর আরবে ছড়িয়ে পড়া রিদ্দার যুদ্ধ চলাকালে, আবু বকর(রা) তার সবচেয়ে প্রতিভাবান সেনাপতি খালিদ বিন ওয়ালিদকে চারপাশের এলাকার গোত্রগুলোকে আত্মসমর্পণ করানোর জন্য ৪০০০ সৈন্যসহ নাজদে প্রেরণ করলেন। মালিক মদিনা রাষ্ট্রের বিরুদ্ধে তার কর্মকাণ্ডের জন্য অভিযুক্ত ছিলেন। মুহাম্মাদ(সা) এর মৃত্যুর পর, তিনি মদিনার বিরুদ্ধে প্রকাশ্য বিদ্রোহে নেমে পড়েন। মুহাম্মাদ(সা) এর মৃত্যুর অল্পদিন পরেই, তিনি তার গোত্রের লোকদের কাছে সকল খাজনা ফিরিয়ে দিলেন এই বলে যে, "আমি শুধুমাত্র গাধীরে নির্বাচিত লোকটির (আলী ইবনে আবু তালিব) কাছেই খাজনা দেবো।"
অধিকন্তু, তার বিরুদ্ধে অভিযোগের আরেকটি কারণ হল তিনি স্বঘোষিত নবী সাজাহর সাথে একটি বিনিময় চুক্তিতে সাক্ষর করেছিলেন। এই চুক্তিতে বলা হয়েছিলো, প্রথমে তারা স্থানীয় শত্রুদেরকে মিলেমিশে মোকাবিলা করবে, আর এরপর তারা মদিনা রাষ্ট্রের মুখোমুখি হবে।
মালিক যখন শক্তিশালী আরব গোত্রগুলোর বিরুদ্ধে খালিদের বিজয়ের খবর জানতে পারলেন, তিনি তার গোত্রের লোকদের খালিদের যুদ্ধের দিকে অগ্রসর হতে বারণ করে ঘরে থেকে শান্তি কামনা করতে বললেন। তিনি নিজেও মরুর ভেতর দিয়ে নিজ পরিবার সহ পালিয়ে গেলেন। পাশাপাশি, নিজেকে মদিনা রাষ্ট্রের (ভবিতব্য ইসলামী সাম্রাজ্য) প্রতি অনুগত প্রমাণ করতে, তিনি খাজনা আদায় করে তা মদিনায় পাঠিয়ে দিলেন।
তার কাফেলাটি বাত্তাহ নগরীতে খালিদের সেনাবাহিনির দ্বারা আটক হল। খালিদ তাঁদের সাজাহর সাথে চুক্তিতে সাক্ষরের বিষয়ে প্রশ্ন করলেন, কিন্তু তারা বললেন যে এটা করা হয়েছিল শুধুমাত্র তাঁদের শত্রুদের প্রতি প্রতিশোধ নিশ্চিত করার স্বার্থে। 
খলিদ নাজদে পৌঁছে, কোন প্রতিপক্ষ সেনাদলকে পেলেন না, তাই তিনি নিকটস্থ গ্রামগুলোতে অশ্বারোহী দূত প্রেরণ করলেন এবং তাঁদেরকে প্রতিটি দলের প্রতি আযান (ইসলামী প্রার্থনার ডাক) দেয়ার নির্দেশ দিলেন। জিরার বিন আযওয়ার নামের এক দলনেতা আযানের উত্তর না দেয়ার অভিযোগে মালিকের পরিবারকে গ্রেফতার করলেন।
কাহালাই নদী

কাহালাই নদী বাংলাদেশের ঠাকুরগাঁও জেলার পীরগঞ্জ উপজেলার একটি নদী।
কাহালাই নদী বাংলাদেশের ঠাকুরগাঁও জেলার পীরগঞ্জ উপজেলার হাজিপুর অঞ্চলের বিল থেকে উৎপন্ন হয়ে পশ্চিমবঙ্গে প্রবেশ করেছে। নদীটি বারোমাসি প্রকৃতির নয়। বর্তমানে প্রবাহের পরিমাণ অতীতের তুলনায় অনেক কমে গেছে এবং পলির প্রভাবে নদীর তলদেশ ক্রমশ ভরাট হয়ে যাচ্ছে।
ঠাকুরগাঁও জেলার পীরগঞ্জ উপজেলার নোহালী ও সিন্দুরনার মাঝ থেকে বেরিয়ে বাঁকা পথে কিছুদূর অগ্রসর হয়ে হারসুয়ার কাছে আমতলী বাজারে কাহালাই নদীর সংগে মিলিত হয়েছে জুলাই নদী। এর দৈর্ঘ্য ৩-৪ কিলোমিটার।
পাকিস্তানের বিশ্ব ঐতিহ্যবাহী স্থানের তালিকা

ইউনেস্কো বিশ্ব ঐতিহ্যবাহী স্থান হল মানবসভ্যতার অভিন্ন এক ঐতিহ্য যা হতে পারে সাংস্কৃতিক বা প্রাকৃতিক কোন স্থান। এ প্রোগ্রামটি ১৯৭২ সালে ১৬ ডিসেম্বর প্যারিসে অনুষ্ঠিত ইউনেস্কোর সাধারণ অধিবেশনে গৃহীত হয়েছিল। পাকিস্তান ১৯৭৬ সালের ২৩ জুলাই এই চুক্তিতে স্বাক্ষর করে। তখন থেকে এ পর্যন্ত পাকিস্তানের ৬টি স্থানকে বিশ্ব এতিহ্যবাহী স্থানের তালিকাভুক্ত করা হয়েছে এবং ১৮টি স্থান পরীক্ষা-নিরীক্ষার পর্যায়ে রয়েছে।
টেবিলটিতে পাকিস্তানের প্রত্যেকটি বিশ্ব ঐতিহ্যবাহী স্থানের তথ্য তুলে ধরা হল:
সদস্য রাষ্ট্রসমূহ তাদের পরীক্ষামূলক স্থানসমূহের একটি তালিকা তৈরির করতে পারে যা থেকে ওয়াল্ড হেরিটেইজ কমিটি বিশ্ব ঐতিহ্যবাহী স্থান নির্বাচন করবে। ২০১২ সাল পর্যন্ত পাকিস্তানের এরকম ১৮টি পরীক্ষমূলক স্থান রয়েছে।
লাচ্ছি নদী

লাচ্ছি নদী বাংলাদেশের ঠাকুরগাঁও জেলার পীরগঞ্জ উপজেলার একটি নদী। লাচ্ছি নদীর দৈর্ঘ্য ১২ কিলোমিটার, প্রস্থ ১০ মিটার এবং গভীরতা ২.৫ মিটার। এই নদী অববাহিকার আয়তন ৫০ বর্গকিলোমিটার।
লাচ্ছি নদী বাংলাদেশের ঠাকুরগাঁও জেলার পীরগঞ্জ উপজেলার কাচনা বিল থেকে উৎপন্ন হয়ে একই উপজেলার টাঙ্গন নদীতে পতিত হয়েছে। নদীটির প্রবাহ মৌসুমি প্রকৃতির। মার্চ-এপ্রিল মাসে প্রবাহ একেবারে থাকেই না। আগস্ট মাসে সর্বোচ্চ প্রবাহ থাকে। তখন নদীতে পানির পরিমাণ হয় ২ ঘনমিটার/সেকেন্ড। লাচ্ছি নদীটি জোয়ারভাটা প্রভাবিত নয়।